秋風起 凍凍地 緊係食個燒肉暖暖身啦今晚又再次去到和匠開餐同上次講法一樣 真係輸左係位置上否則呢間餐廳應該要大排長龍！係後街位置 係太_館轉彎再行多兩個街口今晚同男人兩個差唔多8點去到 好彩唔洗等 不過已經被安排坐近門口位置食和匠點少得食牛小排呢 呢款美國嘅prime 牛小排 油脂分佈平均輕輕燒佢2分鐘左右即可 入口軟林 牛味重重有鹽燒豬豚肉 唔算太厚 好食重有有驚喜嘅海膽炒飯 海膽夠鮮甜炒飯中帶有蝦粒同帶子粒 口感豐富 粒粒分明